CELEX: 62013CA0143
Language: fi
Date: 2015-02-26 00:00:00
Title: Asia C-143/13: Unionin tuomioistuimen tuomio (yhdeksäs jaosto) 26.2.2015 (ennakkoratkaisupyyntö, jonka on esittänyt Tribunalul Specializat Cluj – Romania) – Bogdan Matei ja Ioana Ofelia Matei v. SC Volksbank România SA (Direktiivi 93/13/ETY — Elinkeinonharjoittajan ja kuluttajan välisten sopimusten kohtuuttomat ehdot — 4 artiklan 2 kohta — Sopimusehtojen kohtuuttomuuden arviointi — Kyseinen arviointi ei koske sopimuksen pääkohdetta tai hinnan tai korvauksen asianmukaisuutta koskevia sopimusehtoja, jos ne on laadittu selkeästi ja ymmärrettävästi — Ehdot, joihin sisältyy luotonantajan perimä ”riskipalkkio” ja joissa sallitaan tietyin edellytyksin se, että luotonantaja muuttaa yksipuolisesti korkokantaa)

27.4.2015   
            
            
               FI
            
            
               Euroopan unionin virallinen lehti
            
            
               C 138/4
            
         Unionin tuomioistuimen tuomio (yhdeksäs jaosto) 26.2.2015 (ennakkoratkaisupyyntö, jonka on esittänyt Tribunalul Specializat Cluj – Romania) – Bogdan Matei ja Ioana Ofelia Matei v. SC Volksbank România SA
   (Asia C-143/13) (1)
   
   ((Direktiivi 93/13/ETY - Elinkeinonharjoittajan ja kuluttajan välisten sopimusten kohtuuttomat ehdot - 4 artiklan 2 kohta - Sopimusehtojen kohtuuttomuuden arviointi - Kyseinen arviointi ei koske sopimuksen pääkohdetta tai hinnan tai korvauksen asianmukaisuutta koskevia sopimusehtoja, jos ne on laadittu selkeästi ja ymmärrettävästi - Ehdot, joihin sisältyy luotonantajan perimä ”riskipalkkio” ja joissa sallitaan tietyin edellytyksin se, että luotonantaja muuttaa yksipuolisesti korkokantaa))
   (2015/C 138/04)
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Tribunalul Specializat Cluj
   
      Pääasian asianosaiset
   
   
      Valittajat: Bogdan Matei ja Ioana Ofelia Matei
   
      Vastapuoli: SC Volksbank România SA
   
      Tuomiolauselma
   
   Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 4 artiklan 2 kohtaa on tulkittava siten, että pääasiassa kyseessä olevien kaltaisissa olosuhteissa ilmaisut sopimuksen pääkohde ja hinnan tai korvauksen asianmukaisuus suhteessa vastineena toimitettaviin palveluihin ja tavaroihin eivät lähtökohtaisesti kata pääasiassa kyseessä olevien kaltaisissa elinkeinonharjoittajan ja kuluttajien välisissä luottosopimuksissa olevia sentyyppisiä ehtoja, joissa yhtäältä sallitaan tietyin edellytyksin se, että luotonantaja muuttaa yksipuolisesti korkokantaa, ja toisaalta määrätään luotonantajan perimästä ”riskipalkkiosta”. Ennakkoratkaisua pyytäneen tuomioistuimen tehtävänä on kuitenkin tarkistaa tämä kyseisten sopimusehtojen luokittelu kyseisten sopimusten luonteen, systematiikan ja ehtojen sekä sopimusehtojen oikeudellisen ja tosiasiallisen asiayhteyden perusteella.
   
      (1)  EUVL C 171, 15.6.2013.